Roger Ingebrigtsen

Roger Ingebrigtsen (født 8. september 1966) er en norsk politiker (Ap) og journalist fra Tromsø. Han var fra 2009 til 2012 statssekretær i Jens Stoltenbergs andre regjering. 

 Karriere utenfor politikk 
Han var journalist i Dagbladet i 1991 og i VG fra 1996 til 1998. Ingebrigtsen var informasjonssjef ved Nasjonalt senter for samhandling og telemedisin i Tromsø fra 1998 til 1999, og ble nyhetsredaktør i Nordlys i 1999. Han var kommunikasjonssjef i TFDS/Hurtigruten fra 2001 til 2003, og var strategi- og kommunikasjonssjef for OL-selskapet Tromsø 2018 fra 2007 til 2009. Han har vært styreleder for Nordnorsk Symfoniorkester fra 2009. I 2013 ble han ansatt som PR-rådgiver i kommunikasjonsbyrået JKL.Roger Ingebrigtsen blir PR-rådgiver

 Politisk karriere 
Ingebrigtsen var politisk rådgiver for Arbeiderpartiets stortingsgruppe fra 1989 til 1991, og politisk rådgiver for Gunnar Berge i Kommunal- og regionaldepartementet fra 1992 til 1996 i Regjeringen Gro Harlem Brundtland. 

Roger Ingebrigtsen var statssekretær i Kulturdepartementet for Ellen Horn mens hun var kulturminister i perioden 2000–2001. Han var fylkesråd for kompetanse og utvikling i Troms fra 2003 til 2006 i fylkesrådet under Arbeiderpartiets Paul Dahlø. Han var leder for Tromsø Arbeiderparti fra 2006 til 2010.

Han ble 20. oktober 2009 statssekretær i Helse- og omsorgsdepartementet for statsråd Anne-Grete Strøm-Erichsen, og var fra 18. juni 2010 til september 2012 statssekretær for Grete Faremo i Forsvarsdepartementet.
Han ble statssekretær for statsråd Trond Giske i Nærings- og handelsdepartementet 21. september 2012.Geir Arne Kippernes m.fl:Roger Ingebrigtsen innrømmer seksuelt forhold til 17-åring VG, 30. november 2012 

30. november 2012 trakk Ingebrigtsen seg fra vervet som følge av at en «seksuell relasjon» til en 17 år gammel jente  i partiet fra 2004 ble kjent. Dette ble kunngjort på Ingebrigtsens Facebook-profil.http://www.nordlys.no/nyheter/article6371558.ece Nordlys.no, Roger Ingebrigtsen trekker seg fra regjeringen på grunn av «seksuell relasjon»
Han trakk seg samtidig som kandidat ved stortingsvalget i 2013, der han og Martin Henriksen konkurrerte om førsteplassen på Troms Arbeiderpartis liste.Geir Arne Kippernes: Roger Ingebrigtsen innrømmer seksuelt forhold til 17-åring VG, 30. november 2012 Det var Henriksens daværende samboer, Tonje Brenna, som var varsler i saken.nettavisen.no (3. desember 2012): Roger Ingebrigtsen innrømmer seksuelt forhold til 17-åring hentet 24. juni 2023

 Privat 
Roger Ingebrigtsen er sønn av den avdøde Nordlys-journalisten Karl Ingebrigtsen.

 Referanser 

 Eksterne lenker 



Kategori:Journalister i VG
Kategori:Journalister i norske lokalaviser
Kategori:Statssekretærer fra Ap
Kategori:Statssekretærer i Regjeringen Stoltenberg II
Kategori:Politiske rådgivere fra Arbeiderpartiet
Kategori:Fylkesråder i Troms
Kategori:Norske kommunikasjonsfolk
Kategori:Personer fra Tromsø kommune
Kategori:Journalister i Nordlys